62021CO0592_INF
Rješenje Suda (osmo vijeće) od 30. rujna 2022. – ĒDIENS & KM.LV
(predmet C-592/21)
„Zahtjev za prethodnu odluku – Članak 99. Poslovnika Suda – Javna nabava – Direktiva 2014/24/EU – Vođenje postupka – Izbor sudionika – Kriteriji za odabir – Tehnička i stručna sposobnost – Članak 58. stavak 4. – Dokazna sredstva – Europska jedinstvena dokumentacija o nabavi – Članak 59. – Oslanjanje na sposobnosti drugih subjekata – Članak 63. stavak 1. – Zajednica gospodarskih subjekata – Uvjet koji se odnosi na stručno iskustvo, koji mora ispunjavati član zajednice koji je, u slučaju dodjele ugovora, zadužen za obavljanje aktivnosti koje zahtijevaju to iskustvo – Uvjet koji nije predviđen u dokumentaciji o nabavi – Nepostojanje utjecaja sustava solidarne odgovornosti u okviru statuta javnog trgovačkog društva”
1.
Prethodna pitanja – Odgovor koji ne ostavlja mjesta nikakvoj razumnoj sumnji – Odgovor koji se može jasno izvesti iz sudske prakse – Primjena članka 99. Poslovnika
(Poslovnik Suda, čl. 170. st. 99.)
(t. 18._19.)
2.
Usklađivanje zakonodavstava – Provedba postupaka javne nabave radova, robe i usluga – Direktiva 2014/24 – Dodjela ugovora – Kriteriji za kvalitativni odabir – Tehnička i stručna sposobnost – Mogućnost oslanjanja na sposobnosti drugih subjekata – Pretpostavke – Radno iskustvo – Uvjet koji mora ispuniti samo onaj član zajednice gospodarskih subjekata koji je zadužen za obavljanje aktivnosti za koje je potrebno to iskustvo – Dopuštenost
(Direktiva Europskog parlamenta i Vijeća 2014/24, čl. 58. st. 4., čl. 59. i čl. 63. st. 1. drugi podst.)
(t. 25.-29., 34. i izreka)
3.
Usklađivanje zakonodavstava – Provedba postupaka javne nabave radova, robe i usluga – Direktiva 2014/24 – Dodjela ugovora – Kriteriji za kvalitativni odabir – Tehnička i stručna sposobnost – Mogućnost oslanjanja na sposobnosti drugih subjekata – Pretpostavke – Nepostojanje pobližeg određenja u dokumentaciji o nabavi – Utjecaj
(Direktiva Europskog parlamenta i Vijeća br. 2014/24, čl. 19. st. 2. drugi podst.)
(t. 30., 31.)
Izreka
Članak 63. stavak 1. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ, u vezi s njezinim člankom 59.,
treba tumačiti na način da
kada je utvrđeno da će se, u slučaju dodjele ugovora o javnoj nabavi usluga zajednici gospodarskih subjekata, obavljanje aktivnosti za koje se zahtijeva iskustvo povjeriti samo jednom članu zajednice, zajednica ponuditelja može se, kako bi dokazala da ispunjava uvjet koji se odnosi na iskustvo i koji je javni naručitelj postavio u skladu s člankom 58. stavkom 4. te direktive, pozivati samo na iskustvo navedenog člana te zajednice, i to čak i ako dokumentacijom o nabavi nije izričito predviđeno da članovi zajednice gospodarskih subjekata moraju pojedinačno ispunjavati taj uvjet.